Sergio Pokrovskij

Sergio B. POKROVSKIJ (; Taŝkento, 15-a de decembro 1949) estas rusa komputikisto, Esperanto-tradukisto, gramatikisto, terminologo kaj membro de la Akademio de Esperanto de 1995 ĝis 2022.

 Vivkuro 
Ĝis sia studentiĝo en 1966 Pokrovskij loĝis en Taŝkento. En la indikita jaro li iĝis studento de la Matematika fakultato de la Novosibirska Ŝtata Universitato. Li posedas sciencan gradon «kandidato pri la sciencoj fizika-matematikaj».

Li estis scienca esploristo en la Komputa centro de la Siberia Branĉo de la Scienc-Akademio en Novosibirsko (1971–1990) kaj poste en la
Instituto de sistemoj informatikaj; programisto en Sun Microsystems (ekde 1997) kaj poste en Intel (2004–2013).

En 2023 li plu loĝas en Novosibirsko (Okcidenta Siberio).

 Esperanto 
Pokrovskij esperantistiĝis en 1980, pri la cirkonstancoj li rakontis en sia intervjuo al «Ruslanda esperantisto» (1996. № 12).

Li kunlaboris en la periodaĵoj Ruslanda Esperantisto (1993–1997)Liaj prilingvaj artikoloj el tiu gazeto poste aperis libroforme,Sergio Pokrovskij: Lingvaj respondoj. — Jekateriburg: Ruslanda Esperantisto, 1999. — 80 paĝoj., Monato (fakredaktoro pri komputado, 1996–1998) kaj La Ondo de Esperanto (ekde 1997).

Li kunlaboras pri redaktado de ReVo kaj Vikipedio.

Li estis membro de la Akademio de Esperanto de 1995 ĝis 2022AdE, Oficialaj informoj, № 37., kie, interalie, li estris la Sekcion pri la Faka Lingvo (2013–2016)AdE, Oficialaj informoj № 21. kaj poste la Sekcion Gramatikan (2016–2022)AdE, Oficialaj informoj № 27.. La plej grava atingo de la Gramatika Sekcio en tiu periodo estas la Raporto pri la vortordo en Esperanto Raporto de la Sekcio pri Gramatiko pri vortordo en Esperanto. AdE, Oficialaj informoj, №35 (2021-07-14)..

Ĉi-sube sekvas, grupigite laŭ fakoj, listo da kelkaj plej gravaj kontribuoj de Pokrovskij en kaj por Esperanto.

 Komputado 
 Komputika Leksikono (1995) iĝis la bazo por la moderna Esperanto terminologio komputika. Distingita per OSIEK-premio de 2008.
 Liajn vortodividajn ŝablonojn esperantajn por TeX, deponitajn en ties arkivo en 1999, poste transprenis OpenOffice (kaj sekve ties forko LibreOffice), Fajrovulpo ktp. La aktuala versio troveblas en Github. 
 Lia Esperanto-vortaro por la literumilo Ispell nun disponeblas ĉe Github.
 «Bitlibra revolucio» (superrigardo kaj terminaro pri la bitlibroj) — LOdE № 257 (2016:3), p. 10–11; № 258+259 (2016:4,5), p. 16–20; № 260 (2016:6), p. 15–20.

 Prilaboro de verkoj klasikaj 
La klasikaj verkoj de la pioniroj de Esperanto grave influis la lingvon, kaj multaj el ili havas altan literaturan valoron. Bedaŭrinde ili aperis en la frua epoko, kiam la lingva normo de Esperanto ankoraŭ ne definitiviĝis, kaj ​ofte ili uzas formojn kiujn nun oni rigardas eraraj, kaj kontraŭ kiuj la instruistoj speciale avertas la lernantojn. Por «savi» tiujn verkojn por la modernaj legantoj, la eldonistoj iam uzas piednotajn korektojn (kies abundo ĝenas la legadon), aŭ silente korektas la tekston mem, atribuante al la klasikulo la lingvaĵon de la editoro. S. Pokrovskij iniciatis prilaboraĵojn, en kiuj la korektoj aperas en la ĉefteksto, tamen kompostite en iomete alia tiparo; la tipara diferenco estas rimarkebla por tiu, kiu volas ĝin vidi, sed ne okulfrape drasta, tiel ke oni povas ĝin ignori kaj ĝui la tekston kiel integran tuton. Tiel estas prilaboritaj:
 «La neĝa blovado» de Puŝkin/Grabowski (1888)En «Rusa novelaro», Vol. 1ª, Kaliningrado: Sezonoj, 2003..
 «La batalo de l' vivo»: prilaboro de la Zamenhofa traduko kunlabore kun Brian Moon) — la detalojn vd en ties Antaŭparolo.
 «Georgo Dandin»: prilaboro de la Zamenhofa traduko, la detalojn vd en ties Antaŭparolo.
 «Kien ci iras?»: prilaboro de la traduko de «Quo vadis?» fare de Lidja Zamenhof.

 Beletraj tradukaĵoj 
Inter pluraj beletraj tradukaĵoj aparte menciindas:
 «La Majstro kaj Margarita»Jekaterinburg: Sezonoj, 1991. — 376 pĝ. (Serio «Oriento — Okcidento», n-ro 26).. Distingita per la Premio Grabowski de 1993; «la plej leginda tradukita beletraĵo en Esperanto» laŭ la listo de Edmund Grimley Evans«Cent tradukoj valoras pli ol unu originalaĵo», Libera Folio, 2010..
 «Parolo pri la militiro Igora» (la reta versio).
 la Voltera «Kandido»Voltero. Kandido, aŭ Optimismo / Tradukis el la franca Sergio Pokrovskij; Antaŭparoloj de Sergio Pokrovskij kaj Eŭgeno Lanti; Postparolo de Sergio Pokrovskij. — Kaliningrado: Sezonoj, 2023. — 176 p. — (Literatura suplemento al La Ondo de Esperanto, 2022)..

 Esperantologio 
 Signoj kaj sonoj: Skribo kaj fonetiko de Esperanto 
 «Duonvokaloj kaj diftongoj». En la «Lingva kritiko»; PDF-e.
 «Grafemo», ankaŭ en «Lingva kritiko».
 «La mita „Akademia decido de la 1921ª jaro“» — LOdE, № 266 (2016:11–12), p. 14–15. (Ĉu efektive okazis la decido pri anstataŭigo ĥ→k?)
 «Pri liternomoj».
 «Pri la Ŝava alfabeto» (adapto de la Ŝava alfabeto por skribi Esperanton).

 Gramatiko 
 «La artikolo»: La gazeto, n‑roj 139–140 (2009); ankaŭ en Lingva kritiko. (Pri funkciado de la artikoloj en kelkaj lingvoj ĝenerale, kaj en Esperanto speciale.)
 «Aspektoj» — LOdE,  2019:3, n‑ro 293, p. 37–49. Pli detale en «Notoj aspektologiaj».
 «Ĉu jes aŭ ne?» — LOdE, n-ro 246/247 (2015:4/5), p. 12–15. (Respondovortoj: Avantaĝoj de la sistemo orienta.)

 Leksiko 
 «Internaciismo kaj purismo» (pri naturismo kaj skemismo en leksiko) —  LOdE 2000, n-roj 8/9–10.
 «Notoj pri la tradukdifinoj en la Unua OA» (Multaj difinoj en 1OA estas korektendaj).
 «Propraj nomoj, la esperantaj kaj la fremdaj» (pri esperantigo de la nomoj propraj).
 «La landnoma problemo» — Ruslanda Esperantisto, 1995, n-roj 6, 8, 9.
 «En Rusio loĝas rusianoj» (Recenzo) — Refoje pri la landnoma problemo (LOdE 163. 2008:05. P. 12–15).
 «Okazo kaj kazo» (pri la negramatikaj signifoj de «kazo») — LOdE, n‑ro 234–235, 2014:4–5, p. 16–19; n‑ro 236, p. 16–17; n-ro 237, p. 12–14.
 «La nomoj de la elementoj ĥemiaj» (ankaŭ PDF ĉe Eventoj).
 «Fandi kaj gisi» — LOdE, n‑ro 187, 2010:5.
 «Tiuj ĝenaj homonimoj homogenaj» — LOdE, n-ro 284 (2018:06), p. 47–48.

 Kulturhistoriaj eseoj 
 Pri Biblio ĝenerale kaj recenzo pri ties nova eldono en Esperanto:
 «La ĵusa Biblio» — LOdE, 2008:1;
 «Inter kanono kaj apokrifo» — LOdE, 2008:2;
 «Bibliaj tradukproblemoj» — LOdE, 2008:3;
 «Pri la infero» — LOdE, n‑ro 162, 2008:4.
 «Pri la Sinjorpreĝo» (Oni ofte prezentas tiun tekston kiel modelon de simpleco; fakte preskaŭ ĉiu ĝia versiklo prezentas problemon teologian aŭ situacian).
 «Kristanaj kalendaroj» — LOdE, n-roj 39–41 (1998:1–3).
 «Civilizaciaj diferencoj» (Recenzo). LOdE 2019, №8–9. (Ĉu la Aŭstrian malvenkon ĉe Ulmo en 1805 kaŭzis la kalendara diferenco?).
 «Slavonaj skriboj» — LOdE n-roj 50–54 (1998–1999).
 «Ruriko kaj liaj fratoj» — LOdE, n-ro 218, 2012:12. Disponeblas reta versio.
 «La libro de Marko Polo kaj ĝiaj tradukoj» (Recenzo pri la traduko de D. Moirand). LOdE, n-ro 89 (2002:3). Disponeblas reta versio.
 «La Granda Malordo»  (de caro Boriso ĝis la Romanovoj) — LOdE, n-ro 217, 2012:11.
 «250 jarojn antaŭe» (Pri la jaro 1762ª kaj la tragika historio de Petro la 3-a). LOdE, n-ro 213, 2012:7, p. 16–18.

 Referencoj 

 Vidu ankaŭ 
 Literatura tradukisto

 Eksteraj ligiloj 

 Membiografio sur la retejo de la Akademio de Esperanto
 Verkoj de Sergio Pokrovskij en lia retpaĝaro
 Libroj de kaj pri Sergio Pokrovskij en la Kolekto por Planlingvoj kaj Esperantomuzeo 
 Artikoloj  de kaj pri Sergio Pokrovskij en Elektronika Bibliografio de Esperantaj Artikoloj (EBEA)
 Propraj nomoj, la esperantaj kaj la fremdaj

Kategorio:Akademio de Esperanto
Kategorio:Esperantologoj
Kategorio:Rusiaj esperantistoj
Kategorio:Rusiaj tradukistoj
Kategorio:Tradukistoj el la rusa lingvo
Kategorio:Tradukistoj al Esperanto
Kategorio:Rusiaj gramatikistoj
Kategorio:Rusiaj vortaristoj
Kategorio:Rusiaj komputikistoj